ভুক্তভোগী লেমন বলেন, নিজের পাওনা টাকা আদায়ের জন্য বহুবার আমি অভির সাথে যোগাযোগের চেষ্টা করেছি। কিন্তু সে আমার ফোন রিসিভ করতোনা। শুধু তাই নয়, অভি পরিচালিত ‘মেঘকন্যা’ নামের একটি চলচ্চিত্র মুক্তির আগে গ্রেপ্তারি পরোয়ানাসহ আমি পরিচালক সমিতিতেও অভিযোগ করি। কিন্তু কিছুতেই হয়নি। অভিকে ধরার জন্য মিডিয়া সংশ্লিষ্ট সকল জায়গাগুলো হন্যে হয়ে খুঁজে বেড়াচ্ছি। নিজেকে বাঁচানোর জন্য অভি বারবারই স্থান পরিবর্তন করছে। তার ‘মেঘকন্যা’ ছবিটি মুক্তির সময়ও তাকে রাজধানীর বিভিন্ন প্রেক্ষাগৃহের সামনে খোঁজখুঁজি করেছি, কিন্তু পাইনি।